
SENARAI TUGAS DAN ETIKA PEGAWAI PENYIASAT

Tugas siasatan adalah amat luas, rumit, kompleks dan memerlukan kemahiran dan kreativiti.

1.	Tugas Seorang Pegawai Penyiasat

i. Membuka kertas siasatan.

ii. Mengendalikan penyiasatan secara adil.

iii. Mengendalikan penyiasatan secara saksama (tidak memihak kepada mana-mana pihak).

iv. Menentukan kebenaran sesuatu laporan yang dibuat.

v. Menentukan jenis kesalahan.

vi. Mendapatkan bukti/keterangan.

vii. Mengenal pasti saksi-saksi.

viii. Melengkapkan laporan siasatan.

ix. Mengemukakan laporan siasatan dalam tempoh yang ditetapkan

2.	Etika Seorang Pegawai Penyiasat

a. Berkecuali

Sebagai satu pihak yang berkecuali dan bebas. Tugas siasatan perlu dibuat tanpa dipengaruhi oleh mana-mana pihak serta tidak bersikap defensif/subahat terhadap anggota/pegawai yang diadu. Tidak mempunyai pertalian persaudaraan dengan individu yang diadu.

b. Kompetensi

Berkeupayaan menjalankan siasatan.

c. Integriti

Melaksanakan tugas dengan penuh tanggungjawab, mematuhi undang-undang dan mendedahkan bukti siasatan yang dikehendaki dari segi undang-undang dan profesion.

d. Objektiviti

Tidak boleh menyembunyikan semua fakta yang ditemui dan sumber fakta tersebut. Jika tidak didedahkan, mungkin akan menjejaskan laporan siasatan. Rumusan siasatan perlu disokong dengan bukti yang jelas dan nyata.

e. Kerahsiaan

Bertanggungjawab merahsiakan dan memberi perlindungan maklumat yang diperolehi dalam pelaksanaan tugas. Sebarang kebocoran butiran aduan dan hasil siasatan kepada pihak ketiga, boleh dikenakan tindakan tatatertib.

